b'\n_START_ARTICLE_\nMatija Ogrin\n_START_SECTION_\n\xc5\xbdivljenjepis\n_START_PARAGRAPH_\nLeta 1993 je diplomiral na Oddelku za slovenistiko, leta 1996 pa na Oddelku za primerjalno knji\xc5\xbeevnost in literarno teorijo Filozofske fakultete v Ljubljani. Leta 1998 je magistriral, leta 2001 pa doktoriral. Leta 2003 je prejel nagrado Srebrni znak ZRC za celovito in pronicljivo primerjavo razli\xc4\x8dnih vrednotenjskih konceptov literarne kritike na Slovenskem od 1918 do 1945.\n_START_SECTION_\nDelo\n_START_PARAGRAPH_\nProu\xc4\x8duje starej\xc5\xa1o slovensko literaturo, kot literarni zgodovinar pa se ukvarja predvsem z zgodovino recepcije in vrednotenja slovenske literature. Med letoma 1994 in 1996 je bil glavni urednik revije Tretji dan, od leta 1996 ureja zbirko Sidro pri zalo\xc5\xbebi Dru\xc5\xbeina. Od leta 1996 je zaposlen na In\xc5\xa1titutu za slovensko literaturo in literarne vede ZRC SAZU. Od leta 2001 je vodja projekta Elektronske znanstvenokriti\xc4\x8dne izdaje slovenskega slovstva, katerega najve\xc4\x8dji je dose\xc5\xbeek e-izdaja Bri\xc5\xbeinskih spomenikov. Od leta 2007 ureja Zbrana dela Antona Martina Slom\xc5\xa1ka.'